《裘葛行》
明代·顾梦圭

夏月行部至雷州，思制一葛且复休。
冬月行部至廉州，思制一裘且复休。
故衣虽穿尚可补，秋毫扰民民亦苦。
先朝不有轩尚书，堕水忍寒却新襦。
千缣万镪入私橐，硕鼠硕鼠心何如。

作者简介：（1500—1558）明苏州府昆山人，字武祥，号雍里。嘉靖二年进士。授刑部主事，累官至江西右布政使，未赴任，疏请致仕。为人敦厚，嗜文学，常闭门读书，自奉如寒素。有《就正编》、《疣赘录》。